Standpunt van dr. Susan Vosloo – Loving Life TV
Standpunt van dr. Susan Vosloo
Previous Back to: DITSEMBLITS2 Replies
Home / Forums / DITSEMBLITS / Standpunt van dr. Susan Vosloo
This topic has 2 replies, 3 voices, and was last updated 3 months, 1 week ago by SeaKing.
17 Aug 2021 at 5:25 PM #44620
Ons is veronderstel om in 'n vrye wêreld te leef, waarin een van die vryhede is om jou mening vryelik uit te spreek. Deesdae het dit egter mode geword om, as jy nie met 'n standpunt saamstem nie, dit as fopnuus af te maak en, erger nog, strafregtelike stappe teen so 'n persoon in te stel.
Dit is wat nou gebeur met die hoogaangeskrewe hartchirurg en fisioloog van Kaapstad, dr. Susan Vosloo, toe sy in 'n video gesê het Covid-inentings hou groter risiko's in as die virus self en dat inenting deel van 'n omvattende eksperiment vorm. Dit is tog haar goeie vrye reg om so 'n standpunt in te neem, des te meer omdat dit wetenskaplik gefundeer is.
Maar nee, die hoofstroommedia spring op haar af, terwyl twee
professionele organisasies bekendmaak dat hulle klagtes teen haar gaan aanhangig maak. Of ons nou anti- of pro-inenting is, is nie ter sake nie, ons verdedig die vryheid van spraak van dr. Vosloo.
Daarom publiseer ons die volgende verklaring oor die geval uitgereik deur die sg. Versetgroep Vryheid Van Keuse:
"Ons wil eerstens ons opregte dank teenoor en ons ondersteuning aan dr Susan Vosloo uitspreek omdat sy die moed van haar oortuiging gehad het om enkele kritiese opmerkings ten opsigte van die omstrede inspuitings teen Covid-19 uit te spreek. Dr Vosloo het verwoord wat in 'n beduidende persentasie Suid-Afrikaners se harte en gemoedere leef.
"Tweedens wil ons ons ontsteltenis en afkeer uitspreek teenoor diegene wat haar aanval omdat sy haar professionele en persoonlike opinie durf waag uitspreek het. In 'n berig word selfs gemeld dat twee organisasies, People's Health Movement of South Africa en Media Monitoring Africa, dit oorweeg om stappe teen haar te neem.
"Dit is met uiterste ontsteltenis dat ons van genoemde dreigemente kennis neem. Dit is baie duidelik dat in die wêreld waarin genoemde organisasies beweeg, en diegene wat haar kritiseer, geen teenspraak, al bevat die ander standpunt wetenskaplike meriete, wil of sal duld nie. Die indruk word versterk dat slegs een narratief ten opsigte van covid-19 en die inspuitings aanvaarbaar is. Sulke onverdraagsaamheid teenoor 'n
opponerende standpunt versterk voorts die oortuiging in baie harte dat daar waarskynlik meer as net duistere motiewe agter die poging is wat almal wil dwing om die inspuiting te neem.
"Dit is reeds bo alle twyfel duidelik dat die inspuiting, anders as wat verkondig is, nie noodwendig voorkom dat jy (1) steeds covid-19 kan opdoen nie, (2) nie dalk gehospitaliseer hoef te word nie, (3) nie ander mense sal aansteek nie, (4) en dat jy ernstige newe-effekte waarvan die dood een is, weens die inspuiting kan opdoen.
"Daar is duisende medici en wetenskaplikes in ander vakgebiede wat ernstige kommer en waarskuwings teen die inspuitings uitspreek. Waarom moet hulle eenvoudig stilgemaak en geviktimiseer word? Daar is 'n geweldige, selfs bose aanslag, deur die media en ander instansies teen alles en almal wat dit waag om opponerende standpunte teen die inspuitings te huldig. In 'n wêreld waar verdraagsaamheid gepredik word, val dit dus vreemd op dat verdraagsaamheid net gehandhaaf word solank jou standpunt myne onderskryf.
"Die groep verwerp genoemde aanslag, en doen 'n dringende beroep dat die beginsel van vryheid van spraak erken en gehandhaaf sal word. Lede van die groep eis hulle reg op, ook in lyn met die grondwet van die land, om hulle nie te laat inspuit nie. Ons sal hierdie reg binne die raamwerk van die wet en grondwet met alles tot ons beskikking opeis en verdedig."
17 Aug 2021 at 5:25 PM #44725
Dankie vir jou onbaatsugtige dapperheid. Jy laat weer 'n biejie hoop opvlam vir ons arme geknelde volk en land.
Sterkte. Ons is met jou.
17 Aug 2021 at 5:25 PM #44760
10/10 vir die groep wat bogenoemde verklaring uitgereik het. Ek hoop werklik dat daar nou meer mediese praktiseins sal opstaan en dr. Susan Vosloo ondersteun. Sy het moed en daarvoor respekteer ek haar. Ons het meer van haar kaliber in hierdie land nodig.